Drie geskiet tydens Klipheuwel-plaasaanval | Maroela Media
Aanval in Klipheuwel (Foto: Titanium Securitas)
Kobus Kotze, woordvoerder van Titanium Securitas, het gesê Titanium Securitas Medical Response is Saterdagoggend kort ná 01:00 na die toneel ontbied.
"Ons reaksievoertuig en ambulans is dadelik na die toneel ontplooi. Met hul aankoms by die toneel is drie volwassenes in die huis aangetref wat ernstige beserings weens skietwonde opgedoen het," het Kotze gesê. "Die persone is op die toneel gestabiliseer voor hulle na 'n hospitaal geneem is vir dringende mediese behandeling."
Volgens Kotze het een van die slagoffers gesê hulle het gelê en slaap toe minstens vier manspersone hulle oorval en waardevolle besittings en die kluis se sleutels geëis het. "Daar was 'n onderonsie en die oortreders het lukraak op die huiseienaar en sy vrou begin skiet. 'n Vriend, wat ook in die huis geslaap het, wou die man en sy vrou help. Hy is ook in die bors geskiet."
Die verdagtes het met leë hande te voet van die toneel gevlug.
Kotze het wetstoepassers, die Suid-Afrikaanse Polisiediens en plaaslike plaaswaglede bedank vir hul bystand.
Terreuraanvalle teen ons! Hulle het niks gevat nie so dit sê ook baie…
Nog n terroriste aanval op boere. Dis al so algemeen dat dit as normaal aanvaar word.
Ja cyrel dit is die resultaat van die twak wat daai arrogante cele kwyt raak!
Maar cele sê moes boere is arrogant.
Boere en hulle gesinne mo t opleiding kry en so hard as moontlik terugslaan.Die regering sal nooit die komando terugbring nie jy en jou gesin is nou die komando.Berei jou daarvolgens voor ons is in n oorlog situasie